Det er normalt konfirmandens forældre der betaler udgiften ved en konfirmation. Er forældrene skilt, vil det være naturligt at de bidrager med halvdelen hver, men der kan opstå problemer hvis den ene forældre ønsker en dyrere fest end den anden. Det bedste råd i denne situation er, at lægge et budget og gerne spørge konfirmanden selv, hvad vedkommende ønsker for en fest. I sidste ende kan familieretshuset hjælpe med at fastsætte et konfirmationsbidrag.